钦定古今图书集成/明伦汇编/人事典/第041卷 > 兼明书 > 《宫吏之姓与太子同名议》齐·邢卲
## 钦定古今图书集成/明伦汇编/人事典/第041卷 > 兼明书 > 《宫吏之姓与太子同名议》齐·邢卲

案《曲礼》：“大夫士之子，不与世子同名。”郑注云：“若先之
生亦不改。”汉法，天子登位，布名于天下，四海之内，莫
不咸避。案《春秋经》卫石恶出奔晋，在卫侯衎卒之前。
衎卒，其子恶始立，明石恶于长子同名。诸侯长子在
一国之内，与皇太子于天子，礼亦不异。郑言“先生不
改”，盖以此义。卫石恶、宋向戍皆与君同名，《春秋》不讥。
皇太子虽有储贰之重，未为海内所避，何容便改人
姓。然事有消息，不得皆同于古。宫吏至微，而有所犯，
朝夕从事，亦是难安。宜听出宫尚书更补他职。